open-index/open-wikipedia-markdown huggingface dataset:
Paul Warburg

**Paul Moritz Warburg** (10. elokuuta 1868 – 24. tammikuuta 1932) oli saksalaissyntyinen yhdysvaltalainen pankkiiri. Hän syntyi Warburg-sukuun Hampurissa, Saksassa. Warburgin veljiä olivat pankkiirit Max Warburg ja Felix Warburg. Henry Ford mainitsee Paul Warburgin 1920-luvulla ilmestyneessä kirjasessaan *[[Kansainvälinen juutalainen]]*.

## Ura

Warburg työskenteli Hampurissa isoisoisänsä perustamassa M.M. Warburg and Company -pankissa vuodesta 1895 alkaen. Warburg muutti Yhdysvaltojen New Yorkin kaupunkiin vuonna 1902 veljensä Felixin perässä, joka oli muuttanut Yhdysvaltoihin jo vuonna 1895. Paul Warburg sai Yhdysvaltain kansalaisuuden yhdeksän vuotta myöhemmin vuonna 1911.

### Yhdysvaltain keskuspankki

Paul Warburg oli perustamassa Yhdysvaltain keskuspankkia vuonna 1913. Warburg kannatti keskuspankin perustamista ja suunnitteli sen arkkitehtuurin. Warburg osallistui perustajien salaiseen kokoukseen Jekyll Islandilla. Warburg oli keskeinen henkilö keskuspankin perustavan Federal Reserve Act -lain työstämisessä.

Presidentti Woodrow Wilson nimitti Warburgin keskuspankin ensimmäiseen hallitukseen 10. elokuuta 1914. Warburg toimi Yhdysvaltain keskuspankin varapuheenjohtajana vuodesta 1916 ja erosi tehtävästä toukokuussa 1918. Eroamisesta huolimatta Warburg toimi keskuspankin Advisory Councilin jäsenenä 1921–1926.

### Pariisin rauhansopimus 1919

Paul Warburg johti Yhdysvaltojen delegaatiota, johon kuului presidentti Woodrow Wilson, ensimmäistä maailmansotaa seuranneessa Pariisin rauhankonferenssissa vuonna 1919: konferenssissa, joka kulminoitui Versaillesin rauhansopimukseen. Saksan delegaatiota johti hänen veljensä Max Warburg.

### IG Farbenin Yhdysvaltain-tytäryhtiö

1920-luvun lopulla Paul Warburg oli saksalaisen IG Farbenin kokonaan omistaman Yhdysvaltain-tytäryhtiön hallituksessa. Samaan aikaan hänen veljensä Max Warburg oli varsinaisen IG Farbenin hallituksessa Saksassa. IG Farben oli maailman suurin kemianteollisuuden yhtiö.

### Yhdistystoiminta
Warburg toimi Council on Foreign Relationsin johtajana 1921–1932. Lisäksi Warburg toimi 
Brookings Institutionin trusteena vuodesta 1927.

## Yksityiselämä

Paul Warburg oli suvun hampurilaisen pankin perustaneen saksalaisen Moses Warburgin jälkeläinen. Paul Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921).
Warburg avioitui Solomon Loebin tyttären Nina Loebin (1870–1945) kanssa 1895. He saivat kaksi lasta: pojan James P. Warburg ja tyttären Bettina Warburg. Warburg kuoli kotonaan New Yorkissa. Paul Warburgin hauta sijaitsee Sleepy Hollow'n hautausmaalla Westchesterissä, New Yorkissa.

## Katso myös
*Jacob Schiff

## Lähteet

## Aiheesta muualla
*Federal Reserve history: Paul Warburg
Elazığ

**Elazığ** () on kaupunki Itä-Anatolian alueella Turkissa. Kaupunki on Elazığ’n maakunnan hallintokeskus. Elazığ’n väkiluvuksi arvioitiin 351&nbsp;504 vuonna 2014.

## Lähteet

## Aiheesta muualla
Take Me Bak ’Ome

**Take Me Bak ’Ome** (joskus muodossa **Tak Me Bak ’Ome**) on brittiläisen Slade-yhtyeen esittämä musiikkikappale vuodelta 1972. Noddy Holderin ja Jim Lean kirjoittama raita nousi yhtyeen kotimaassa listaykköseksi. Musiikillisesti kitaravoittoinen ja voimakasrytminen kappale edusti rajumpaa rockia kuin yhtyeen aiemmat hitit. ”Take Me Bak ’Ome” oli myös Sladen ensimmäinen Yhdysvaltain Billboard Hot 100 -listalle yltänyt kappale – se pääsi sijalle 97.

B-puoli ”Wonderin’ You” on A-puolta kevyempi kappale, jonka melankolissävytteinen sanoitus käsittelee laulajaminän menneisyyttä. 

## Julkaisu ja vastaanotto

Single julkaistiin 26. toukokuuta 1972. Britanniassa ”Take Me Bak ’Ome” nousi listaykköseksi viikon ajaksi ja säilyi listalla kaikkiaan 13 viikkoa. Kappale ylsi top 10:een myös Etelä-Afrikassa, Irlannissa, Alankomaissa ja Länsi-Saksassa.

### Listasijoitukset

## Lähteet
Kuningatarhyytelö

**Kuningatarhyytelö** eli **emomaito** tai **gelee royale** on mehiläisten sylkirauhasista tuottamaa emotoukan ruokamehua. Kun ruokamehua eritetään kennoihin runsain määrin, toukista kehittyy kuningattaria eikä työmehiläisiä. Kuningatarhyytelö koostuu valkuaisaineista, hiilihydraateista, rasvahapoista ja B-vitamiineista.

Kuningatarhyytelöä käytetään ravintolisänä kapseleihin pakattuna tai hunajaan sekoitettuna. Yleisiä käyttökohteita kuningatarhyytelölle ovat vaihdevuosioireet, PMS-oireet ja kohonnut seerumin kolesterolipitoisuus. Väitetään, että kuningatarhyytelöllä on myös hyödyllisiä vaikutuksia ihoon. Sen tehosta ihmisiin ei kuitenkaan ole tieteellistä näyttöä. Vaikka kuningatarhyytelö ei tavallisesti aiheutakaan haittavaikutuksia, kuningatarhyytelöä sisältävien luontaistuotteiden käyttö saattaa joillain ihmisillä aiheuttaa allergisia reaktioita, ja atopiaa sairastavat ihmiset saattavat saada siitä muita herkemmin anafylaktisen yleisreaktion.

## Lähteet
Graphics Core Next

**Graphics Core Next** (**GCN**) on AMDn kehittämä mikroarkkitehtuuri ja käskykannan nimi grafiikkasuorittimiin (GPU). Ensimmäinen arkkitehtuuria käyttävä suoritin oli AMD Radeon HD 7970 näytönohjaimessa vuonna 2011.

GCN-arkkitehtuuri on TeraScale-arkkitehtuurin seuraaja. Arkkitehtuurille on DirectX 11-, Mantle- ja OpenGL-tuki.

GCN-suorittimia voi ohjelmoida GPGPU-käyttöön mm. OpenCL- ja C++ AMP -tuella.
AMD on julkistanut *Boltzmann hankkeen* CUDAn siirtämisestä yhteiselle C++-ohjelmointia tukevalle alustalle.

Arkkitehtuurin seuraaja on Radeon DNA (RDNA).

## Arkkitehtuurin sukupolvet

### Ensimmäinen sukupolvi
Ensimmäisen sukupolven suorittimet julkaistiin vuonna 2011.
Ensimmäisen sukupolven mikroarkkitehtuuria käytetään mm. AMD Radeon Rx 200 -sarjassa.

Käskykanta on kuvattu *Southern Islands* -sarjan suorittimien dokumentaatiossa.

### Toinen sukupolvi

Käskykanta on kuvattu *Sea Islands* -sarjan suorittimien dokumentaatiossa.

### Kolmas sukupolvi

Käskykanta on kuvattu *GCN 3* -sarjan dokumentaatiossa ilman koodinimeä.

### Neljäs sukupolvi

Neljäs sukupolvi käyttää kolmannen sukupolven käskykantaa ja dokumentaatiota.

### Viides sukupolvi

Viides sukupolvi on koodinimeltään *Vega*.

*Vegan*  arkkitehtuurilla odotetaan olevan merkittävästi eroa aiempiin GCN-sukupolviin.

RX Vega 64 ja RX Vega 56 -mallit saapuvat markkinoille elokuussa 2017.

## Arkkitehtuurin käyttö

GCN arkkitehtuurin mukainen GPU on integroituna AMD APU-mallistossa mm. seuraavasti:
* AMD Steamroller

GCN arkkitehtuurin suorittimia käytetään mm.:
* AMD Radeon Rx 200 -sarja
* AMD Radeon Rx 300 -sarja 
* AMD Radeon Rx 400 -sarja
* AMD Radeon Rx 500 -sarja
* AMD Radeon RX Vega -sarja

## Lähteet
Hemmi

**Hemmi** voi tarkoittaa:

## Etunimenä
* Hemmi Aro (oik. Herman Laukkanen, 1892–1938), neuvostoliitonsuomalainen kirjailija
* Hemmi Lindqvist (1895–1979), suomalainen piirisihteeri ja SKDL:n kansanedustaja
* Hemmi Mustonen (1892–1966), suomalainen jääkärikapteeni

## Sukunimenä
* Gustaf Hemmi, *Gustaf Wilson* (1827–1905), amerikansuomalainen uudisraivaaja, sotilas ja liikemies
* Heini Hemmi (s. 1949), sveitsiläinen alppihiihtäjä
* Kerttu Hemmi (1919–1983), suomalainen kansanedustaja ja terveydenhuoltoneuvos
* Risto Hemmi (s. 1956), suomalainen musiikkiteollisuuden vaikuttaja.
Raivaajasukeltaja

**Raivaajasukeltaja** on erikoissotilas, jonka tehtävänä on mm. etsiä, tunnistaa ja tuhota vedenalaisia räjähteitä.

Suomessa raivaajasukeltajia kouluttaa Meritiedustelupataljoonassa Upinniemessä toimiva Sukeltajakoulu.
## Lähteet
* 
## Kirjallisuutta
* 
*
Intel HD ja Iris Graphics

**Intel HD Graphics** ja **Iris Graphics** ovat Intelin integroituja näytönohjaimia Intel Core -sarjan suorittimille, joissa yhdistyvät CPU ja GPU samalle mikropiirille. Malliston edeltäjä oli Intel GMA -sarja, jossa näytönohjain oli pohjoissilta-piirillä. Intel HD Graphics -mikropiirejä käytetään vain prosessoreihin integroituna, eikä niitä ole myynnissä erillisinä näytönohjaimena. AMD:n vastaavaa mallistoa kutsutaan nimellä AMD Accelerated Processing Unit (APU). Eri valmistajien malleja kutsutaan yhteisellä termillä .

Intel HD Graphics -mallisto on esitelty vuonna 2010. Mallistossa on DirectX 10.0 ja Unified Shader-tuki. Kaikissa malleissa ei ole OpenCL-tukea lainkaan ja OpenGL-tuki vaihtelee. Intel Iris Graphics- ja Intel Iris Pro Graphics -mallistot puolestaan esiteltiin vuonna 2013.

Intelin integroidut näytönohjaimet ovat tukeneet Intel GVT-g -tekniikkaa. Se mahdollistaa GPU:n virtualisoinnin, jolloin näytönohjainta voi suoraan käyttää virtuaalikoneessa ajetusta käyttöjärjestelmästä, tai emulaattorista kuten QEMU. GVT-g toimi Intel Core -tuotesarjan suorittimilla Broadwellista (5. sukupolvi) Comet Lakeen asti (10. sukupolvi).

Intel Coren 11. sukupolven Tiger Lake -suoritin siirtyi käyttämään Intel Iris Xe -näytönohjainta ja SR-IOV (Single Root IO Virtualization) -virtualisointia. Tälle ei ole kuitenkaan tukea Linuxin i915-ajureissa. Vastaava tekniikka on olemassa Nvidian ja AMD:n näytönohjaimissa, mutta vain näiden valmistajien ammattikäyttöön suunnitelluissa ohjaimissa kuten Quadro ja Radeon Pro.

## Lähteet
Jussi Kosonen

**Jussi Ilmari Kosonen** (s. 1981) on suomalainen jazzpasunisti, -säveltäjä ja big band -kapellimestari.

Lappeenrannassa peruskoulun ja lukion käytyään Kosonen opiskeli pasuunansoittoa Helsingissä Pop & Jazz Konservatoriolla vuosina 2001 - 2003, sekä vuodesta 2003 alkaen Helsingin ammattikorkeakoulu Stadialla. Koulun nimi vaihtui opintojen aikana Metropolia ammattikorkeakouluksi, josta Kosonen valmistui musiikkipedagogiksi vuonna 2009 pääaineenaan pasuuna ja sivuaineenaan bassopasuuna.

Nykyisin Kosonen toimii soittaja-aliupseerina, pasunistina ja apulaiskapellimestarina Ilmavoimien soittokunnassa Jyväskylässä. Palvelusarvoltaan Kosonen on vääpeli.

Ilmavoimien soittokunta tunnetaan Ilmavoimien Big Band -kokoonpanostaan, jossa Kosonen on ennen nykyistä tehtäväänsä toiminut sotilasmuusikkona äänenjohtajan ja soolosoittajan tehtävissä. Virkatyönsä ohella Kosonen on esiintynyt muusikkona muun muassa UMO Helsinki Jazz Orchestran, Lappeenranta Big Bandin, Boston Promenaden ja Jyväskylä Big Bandin sekä lukuisien muiden kotimaisten big bandien riveissä. Ulkomailla Kosonen on esiintynyt suomalaisten big bandien  ulkomaankiertueiden lisäksi muun muassa 2007 Bremenissä järjestetyssä Jazz Ahead! -tapahtumassa European JazzXchange Big Bandissa Michael Gibbsin johdolla.

Kosonen on esiintynyt pasunistina myös popyhtyeiden, sinfoniaorkesterien ja teatteriorkesterien riveissä Suomessa ja ulkomailla.

Kapellimestarina Kosonen on johtanut Ilmavoimien Big Bandin lisäksi muun muassa Jyväskylä Big Bandin, Lappeenranta Big Bandin ja Oulu All Star Big Bandin konsertteja. Kososen kapellimestarityöskentelyn pohjakoulutus on muodostunut rytmimusiikin yhtyeen johtamisen opinnoista, erinäisistä big band -kapellimestariopinnoista ja -kursseista sekä virkauraopintojen yhteydessä suoritetuista puhallinorkesterinjohdon opintojaksoista. Työssä oppiminen erilaisten kokoonpanojen kanssa toimiessa sekä sävellys- ja sovitustyöskentely ovat tukeneet kapellimestaritaitojen kehittymisessä.

Kososen ensimmäinen big band -sävellys *Gran Turismo* valittiin Suomen big band -yhdistyksen Esko Linnavalli big band -sävellyskilpailussa yleisön suosikiksi vuonna 2009. Kosonen tuli kolmanneksi Suomen big band -yhdistyksen järjestämässä fanfaarisävellyskilpailussa 2018. Kilpailujen ohella Kosonen on kirjoittanut tilaussävellyksiä muun muassa Jyväskylä Big Bandin ”Kantaesityksiä - Ensikäsityksiä” -konserttisarjaan sekä Suomen big band -yhdistyksen nuotistoon.

Kosonen on sovittanut lukuisia kappaleita suomalaisille big bandeille, pienemmille yhtyeille ja puhallinorkestereille sekä yksittäisiä sovituksia sinfonia- ja kamariorkestereille.

Kosonen on toiminut Suomen big band -yhdistyksen hallituksen jäsenenä.

Jussi Kosonen on Lauri Kososen poika ja Tatu Kososen veli.

## Lähteet
Ivète Piveteau

**Ivète Piveteau** (**Yvète Piveteau**) on ranskalainen cembalisti, pianisti ja urkuri. Hän opiskeli cembalonsoittoa Gustav Leonhardtin oppilaana ja toimi sittemmin kutsuttuna opettajana Juilliard Schoolissa New Yorkissa.

Piveteau on levyttänyt erityisesti ranskalaista barokkimusiikkia (Adda-, Le Chant du Monde- ja Virgin-levymerkeille), mutta myös esimerkiksi Wolfgang Amadé Mozartin kootut kosketinsoitinsonaatit (Arpeggio-levymerkille) ja Ludwig van Beethovenin piano-viulusonaatteja (esitetty yhdessä Roseline Piveteaun kanssa Mfp-levymerkille).

## Diskografia (valikoima)
* Ludwig van Beethoven: *Le printemps; Sonate à Kreutzer*. Amsterdam; Brussels; Johannesburg; Köln; London; Paris; Stockholm; Sydney: Music for Pleasure, ℗[19]72. Esittäjät: Roseline Piveteau (viulu), Ivète Piveteau (piano). Mfp MFP 6068
* *Classics Meets Jazz: l'influence du jazz sur les classiques*. Sisältää Aaron Coplandin, Claude Debussyn, Marcel Delannoyn, George Gershwinin, Bohuslav Martinůn, Darius Milhaud'n, Francis Poulencin ja Maurice Ravelin sävellyksiä. Esittäjät: Roseline Piveteau (viulu), Ivète Piveteau (piano). Best Seller 4C053-23582
* *Petits chefs-d'œuvre pour piano*. 1975. Sisältää Johann Sebastian Bachin, Ludwig van Beethovenin, Frédéric Chopinin, Wolfgang Amadé Mozartin ja Robert Schumannin soolopianoteoksia. Mfp 2M 045-96457
* François Couperin: *Leçons de ténèbres*. Le Chant du Monde; distribution: Harmonia Mundi, 1985. Esittäjät: Jean Belliard (tenori), Hervé Lamy (tenori), Philippe Foulon (viola da gamba), Ivète Piveteau (cembalo). Äänitetty 1985. Le Chant du Monde CLB 0278 809
* *Les maitres français du "grand siecle"*. Le Blanc Mesnil: Carrère music, 1987. Sisältää Jacques Champion de Chambonnières'n, Louis Couperinin, Jean Henry D'Anglebertin, Nicolas Lebèguen ja Louis Marchandin sävellyksiä. Esittäjä: Ivète Piveteau (cembalo). Äänitetty marraskuussa 1987. Carrere
* Claude-Bénigne Balbastre: *"Du clavecin au piano-forte"*. [Paris?]: [Adda], ℗1989, ©1988/1989. Esittäjä: Ivète Piveteau (piano, cembalo). Äänitetty Pariisin konservatoriossa. Adda 581160
* Michel Lambert: *Leçons de tenebres*. London, England: Virgin Classics, ℗1989, ©1989. (Veritas). Esittäjät: Noémi Rime (sopraano), Nathalie Stutzmann (altto), Charles Brett (kontratenori), Howard Crook (tenori), Philippe Foulon (viola da gamba), Mauricio Buraglia (viola da gamba), Ivète Piveteau (positiiviurut, cembalo, musiikinjohto). Äänitetty lokakuussa 1988. Virgin Classics VCD 7 90821-2 / 353 424-238
* Wolfgang Amadeus Mozart: *Intégrale des sonates pour pianoforte*. [Paris]: [Société Nouvelle Mankin Industries]; [Le Blanc-Mesnil]: Carrere, ©1990. Esittäjä: Ivète Piveteau (piano). Äänitetty elo-, syys- ja lokakuussa 1990. Arpeggio ARG 001–005 (yksittäiset levyt) / ARG 006 (kotelo)

## Lähteet
Parc Olympique Lyonnais

**Parc Olympique Lyonnais** (tunnettu myös nimillä *Parc OL*, *Grand Stade de Lyon* ja *Stade des Lumières*, tunnetaan sponsorisyistä nimellä **Groupama Stadium**) on jalkapallostadion Décines-Charpieussa Lyonin lähellä Ranskassa. Stadion toimii jalkapalloseura Olympique Lyonnais’n kotikenttänä, ja sen yleisökapasiteetti on 59&nbsp;186.

Stadion toimi yhtenä jalkapallon Euroopan-mestaruuskilpailujen 2016 ottelupaikoista.

## Lähteet

## Aiheesta muualla

* Stadionin virallinen kotisivu
Aspergillus fumigatus

***Aspergillus fumigatus*** on homesieni, jota esiintyy yleisesti maaperässä ja tunnetaan kosteusvaurioindikaattorina eli lajina, joka viihtyy kosteusvaurioituneissa rakennuksissa. Laji on Asumisterveysoppaan tuntema indikaattori. *Aspergillus fumigatus* pitää märästä kasvualustasta (vesiaktiivisuus vähintään 0.90). Allergian ihopistotestiä varten on saatavissa ihotestiuute. Home on toksiinintuottokykyinen, sisäilmassa esiintyvä laji, jolle altistuminen voi aiheuttaa oireita.

*A. fumigatus* on opportunistinen patogeeni, joka voi aiheuttaa infektion henkilölle, jonka immuunipuolustus on heikentynyt. *A. fumigatus* infektioita vastaan käytetään atsolilääkkeitä, jotka estävät sienen solukalvon muodostumista. A. fumigatus ei tartu ihmisestä ihmiseen, vaan se tarttuu ympäristöstä ihmisiin useimmiten itiöiden välityksellä. Sieni-infektioiden hoidossa käytettäviä atsolilääkkeitä käytetään myös maataloudessa. Viime vuosikymmenien aikana atsolilääkkeitä vastaan on muodostunut resistenssiä. Resistenssi syntyy useiden pistemutaatioiden ansiosta *cyp51A*-geenissä. 

## Lähteet

## Aiheesta muualla
*Speciesfungorum.org: Aspergillus fumigatus 
*National Center for Biotechnology Information (NCBI): Aspergillus fumigatus, taxonomy 
*Centre for Agriculture and Biosciences International (CABI): Aspergillus fumigatus
Thyra Montell

**Thyra Montell** (13. heinäkuuta 1884 Finström – 22. joulukuuta 1970) oli voimistelunjohtaja ja Suomen naisvoimistelun uranuurtaja. 

Montellin vanhemmat olivat liikemies Elias Montell ja hänen toinen vaimonsa Aline Alexandra Amalia Westenius. Montell kävi tyttökoulun, pääsi ylioppilaaksi 1904 ja opiskeli sen jälkeen Keisarillisen Aleksanterin-yliopiston voimistelulaitoksella 1904 ja Tukholman voimistelun keskusopistossa valmistuen sieltä voimistelunopettajaksi 1911. Hän kävi uinti- ja hengenpelastusohjaajakurssin Tukholmassa 1910 ja Herne Bayssa Englannissa 1928. Hän teki useita opintomatkoja muihin Pohjoismaihin ja Englantiin 1927–1931. 

Montell työskenteli Viipurin Yhteiskoulun voimistelunopettajana 1906–1914, Helsingin ruotsalaisen tyttökoulun tuntiopettajana 1914–1919 ja Helsingin yksityisen ruotsalaisen tyttökoulun voimisteluopettajana 1914–1936. Hän oli Ebeneser-kodin lastentarhaseminaarin opettaja 1919–1922, Sairaanhoitajataryhdistyksen oppilaskodin opettaja 1917–1922 sekä Helsingin yliopiston voimistelulaitoksen kasvatusopillisen voimistelun 2. opettaja 1919–1952. Hän opetti voimistelukursseilla Suomessa, Ruotsissa, Tanskassa ja Norjassa 1921–1930 ja Englannissa 1928–1933. 

Montellilla oli useita luottamustoimia voimisteluyhdistysten johdossa, kuten Viipurissa 1906–1914 ja Helsingissä vuodesta 1914. Hän oli Suomen voimistelunopettajien yhdistyksen puheenjohtaja 1918–1930, Pohjoismaisen naisvoimisteluliiton suomalainen puheenjohtaja 1926–1946, Ruotsalaisen naisvoimisteluklubin puheenjohtaja 1916–1946. Hän johti suomenruotsalaista voimistelujoukkuetta 15. voimistelujuhlilla Tukholmassa 1930. 

## Lähteet
Engelbert

**Engelbert** on germaaninen miehen etunimi, joka esiintyy myös muodossa **Engelbrekt**.

Nimen muinaissaksalainen alkumuoto on Angilbert.. Nimen alkuosa johtuu todennäköisesti joko germaanisesta Ingo-jumalasta tai anglien heimosta, jonka mukaan myös Englanti on saanut nimensä. Loppuosa taas johtuu *loistavaa* tai *kuuluisaa* tarkoittavasta germaanisesta sanasta, ja näin ollen nimi tarkoittaisi joko "Ingo-jumalan avulla loistavaa" tai "anglien heimossa kuuluisaa."  Myöhemmin nimen on selitetty merkitsevän myös: "Loistava kuin enkeli."

Suomessa nimi Engelbert on Digi- ja väestötietoviraston tietojen mukaan annettu vuoden 2019 loppuun mennessä 744 ja Engelbrekt noin 140 henkilölle.  Engelbertin ja Engelbrektin nimipäivä on suomen­ruotsalaisen kalenterin mukaan 27. huhtikuuta.

## Tunnettuja Engelbertejä, Engelbrektejä ja Engelbrechtejä

* Engelbert I (1185–1225), Kölnin katolinen arkkipiispa
* Engelbrecht Boijer (1800–1850), suomalainen pappi ja sanomalehdentoimittaja
* Engelbert Dollfuss (1892–1934), Itävallan kansleri 1932–1934
* Engelbrekt Engelbrektinpoika (n. 1390–1436), ruotsalainen kapinanjohtaja ja valtionhoitaja
* Engelbert Humperdinck (1854–1921), saksalainen säveltäjä
* Engelbert Humperdinck, oik. *Arnold Georg Dorsey* (s. 1936), englantilais-intialainen poplaulaja
* Engelbert Kaempfer (1651–1716), saksalainen tutkimusmatkailija ja lääkäri
* Engelbrekt Rancken (1790–1846), suomalainen kappalainen ja kirjailija
* Engelbert Siebler (1937–2018), saksalainen katolinen piispa

## Lähteet

## Aiheesta muualla
Ola Ray

**Ola Ray** (s. 26. elokuuta 1960) on yhdysvaltalainen malli ja näyttelijä, joka on esiintynyt musiikkivideossa *[[Michael Jackson’s Thriller|Michael Jackson's Thriller]]* Jacksonin tyttöystävänä ja *[[Playboy]]* -lehdessä kesäkuussa 1980.

## Filmografia

## Lähteet
Markku Hakuri

**Markku Matti Hakuri** (s. 23. tammikuuta 1946 Helsinki) on suomalainen kuvataiteilija.

## Elämä ja ura
Hakuri valmistui ylioppilaaksi vuonna 1965, valtiotieteen maisteriksi Helsingin yliopistosta vuonna 1971 ja taidemaalariksi Suomen kuvataideakatemiasta vuonna 1976. Hän on toiminut kuvataiteilijana vuodesta 1976 lähtien. Hän on osallistunut lukuisiin ryhmä- ja yhteisnäyttelyihin niin Suomessa kuin ulkomailla. Hänen julkisia teoksiaan on Helsingissä, Espoossa  ja Jyväskylässä . Hänen töitään on useissa julkisissa ja yksityisissä kokoelmissa niin Suomessa kuin ulkomailla. Ympäristötaideprojektit ovat olennainen osa Hakurin taiteellista työtä.

Aktiivisen taiteilijauransa lisäksi Hakuri on toiminut opettajana mm. Teatterikorkeakoulussa, Suomen kuvataideakatemiassa ja vuosina 2000 – 2012 hän on toiminut Aalto yliopistossa ympäristötaiteen professorina. Hän on myös työskennellyt vierailevana opettajana muun muassa  seuraavissa oppilaitoksissa: Lundin yliopisto (Ruotsi), Middlebury College (USA), E.S.A.G. (Pariisi, Ranska), University of Porto (Portugali), Ringling College (Sarasota, USA), St Lucas Art University (Antwerpen, Belgia) ja Tsinghua University (Peking, Kiina).

Hakuri on myös suunnitellut useita ympäristötaideteoksia ja toiminut lavastajana sekä visualisoijana muun muassa Savonlinnan oopperajuhlilla, Suomen kansallisoopperassa, Helsingin kaupunginteatterissa, Kansallisteatterissa, Ryhmäteatterissa, Finlandia-talossa ja Eestin Draamateatterissa.

Hänen saamiaan tunnustuspalkintoja ovat vuonna 2015 Aalto-yliopisto, Pallas Athene-palkinto, 2009 Uudenmaan taidepalkinto / 1992 Espoon kulttuuripalkinto. Hakurin toimittama kirja, Paikka vai tila /Place or Space sai Antalis Design & Print Award 2014 luokassa Vuoden kirja 3. palkinnon.

Hakurille taiteen tekeminen on kokeilua ja tietoista riskin ottamista. Hänelle taide merkitsee maailmassa olemisen sanakirjaa, jonka sisällön määrittelee kuvittelun ja tiedon kohtalonyhteys.

## Teoskuvia

Tiedosto:Tähtilisko by Markku Hakuri sivulta.JPG|*Tähtilisko*, 1984, Espoo.
Tiedosto:Markku Hakuri Suuri kompassi 1991.jpg|*Suuri kompassi*, 1991, Jyväskylä.
Tiedosto:Kielo by Markku Hakuri.JPG|*Kielo*, 2006, Espoo.
Tiedosto:Tuulenpesä by Markku Hakuri 2008 a.JPG|*Tuulenpesä*, 2008, Helsinki.
Tiedosto:Tuulenpesä by Markku Hakuri 2008 b.JPG|*Tuulenpesä*. 2008, Helsinki. Kuva sivusta.


## Lähteet

## Aiheesta muualla
* Taik
Risto Salomaa

**Risto "Rimbo" Salomaa** (s. 5. syyskuuta 1961 Helsinki) on suomalainen elokuvatuottaja. Hän on tuottanut toistakymmentä elokuvaa eri tuotantoyhtiöissä. Tällä hetkellä Salomaa tuottaa elokuvia Solar Filmsillä.

Risto Salomaa sai Jussi-palkinnon yhdessä Lasse Saarisen kanssa elokuvasta *[[Postia pappi Jaakobille]]* (2010).

Salomaa pelasi nuoruudessaan jalkapalloa HJK:ssa sekä Suomen maajoukkueessa. Hänellä on myös juniorien Suomen mestaruuksia jääkiekossa.

Salomaan tyttäret Rosa Salomaa ja Vera Salomaa ovat myös työskennelleet elokuva-alalla.

## Valikoitu filmografia
### Tuottajana

* *[[Panostaja (elokuva)|Panostaja]]*, TV-elokuva, 1991
* *[[Risto Räppääjä (elokuva)|Risto Räppääjä]]*, 2008
* *[[Erottamattomat (vuoden 2008 elokuva)|Erottamattomat]]*, 2008
* *[[Postia pappi Jaakobille]]*, 2009
* *[[Risto Räppääjä ja polkupyörävaras]]*, 2010
* *[[Pussikaljaelokuva]]*, 2011
* *[[Risto Räppääjä ja viileä Venla]]*, 2012
* *[[Kaksi kotia]]*, TV-elokuva, 2013
* *[[Ei kiitos]]*, 2014
* *[[Syysprinssi (elokuva)|Syysprinssi]]*, 2016
* *[[Saattokeikka (suomalainen elokuva)|Saattokeikka]]*, 2017
* *[[Kaikki oikein]]*, 2018
* *[[Oma maa (elokuva)|Oma maa]]*, 2018
* *[[Risto Räppääjä ja pullistelija]]*, 2019
* *[[Metsäjätti (elokuva)|Metsäjätti]]*, 2020
* *[[Risto Räppääjä ja väärä Vincent]]*, 2020
* *[[Karalahti (dokumenttielokuva)|Karalahti]]*, 2021
* *[[Laitapuolen hyökkääjä]]*, 2022
* *[[Risto Räppääjä ja villi kone (elokuva)|Risto Räppääjä ja villi kone]]*, 2023
* *[[Vares X]]*, 2024
* *[[Risto Räppääjä ja kaksoisolento]]*, 2025

## Lähteet

## Aiheesta muualla
* Risto Salomaa Elonetissä.
Yhdistetty talviolympialaisissa 2002

**Vuoden 2002** Salt Lake Cityn talviolympialaisissa yhdistetyn kilpailuohjelmassa oli ensimmäistä kertaa kolme kilpailutapahtumaa, kun kilpailuohjelmaan lisättiin uutena tapahtumana sprinttikilpailu. Menestynein urheilija olympialaisten yhdistetyn kilpailuissa oli Suomen Samppa Lajunen, joka voitti kaikki jaossa olleet kultamitalit, kaksi henkilökohtaista sekä joukkuekilpailun.

## Mitalistit

## Lähteet
Amy Goodman

**Amy Goodman** (s. 13. huhtikuuta 1957 Washington D.C., Yhdysvallat) on yhdysvaltalainen toimittaja, kolumnisti ja kirjailija. Vuonna 1996 hän perusti neljän muun toimittajan kanssa *[[Democracy Now!]]* -nimisen riippumattoman radio-ohjelman, jota lähetetään tunnin ajan jokaisena arkipäivänä. Vuonna 2001 ohjelmaa alettiin lähettää myös televisiossa, ja se on katsottavissa ja kuunneltavissa internetissä ohjelman verkkosivuilla.

Goodmanin radiodokumentti *Massacre: The Story of East Timor* kertoo Itä-Timorin itsenäisyysliikkeestä ja vuoden 1991 verilöylystä, jossa indonesialaiset sotilaat ampuivat 270 itätimorilaista mielenosoittajaa. Dokumentti on palkittu useilla journalistipalkinnoilla. Chevron-yhtiön osuutta Nigerian armeijan tekemissä hyökkäyksissä mielenosoittajia vastaan käsitellyt ohjelma palkittiin vuonna 1998. Goodman on kertojana George McGovernin elämästä kertovassa dokumentissa *One Bright Shining Moment* (2006).

## Teoksia
*
*
* 

## Lähteet

## Aiheesta muualla
* Democracy Now! -sivusto
Yhdistetty talviolympialaisissa 2006

**Vuoden 2006** Torinon talviolympialaisissa yhdistetyn kilpailuohjelmassa oli kolme kilpailutapahtumaa. Menestynein maa olympialaisten yhdistetyn kilpailuissa oli Itävalta, joka voitti ensimmäistä kertaa yhdistetyn kultamitali, kun Felix Gottwald saavutti kultaa sprintissä ja maan nelihenkinen joukkue saavutti kultaa joukkuekilpailussa.

## Mitalistit

## Lähteet
Yhdistetty talviolympialaisissa 2010

**Vuoden 2010** Vancouverin talviolympialaisiin yhdistetyn kilpailuohjelmaa uudistettiin. Vuoden 2002 olympialaisiin kisaohjelmaan lisättiin sprinttikilpailu, jossa hypättiin yksi hyppy suurmäestä ja hiihto-osuuden pituus oli 7,5 km. Tapahtumaa muutettiin siten, että hiihto-osuuden pituudeksi muutettiin 10 km. Myös normaalimäen kilpailua ja joukkuekilpailua muutettiin siten, että kukin kilpailija hyppäsi mäkiosuudella vain yhden hypyn, ja hiihto-osuudelle lähdettiin Gundersen-menetelmän mukaisessa lähtöjärjestyksessä mäkiosuuden pisteiden määräämin väliajoin.

Yhdysvallat saavutti ensimmäistä kertaa mitalisijoja yhdistetyn olympiakilpailuissa vuoden 2010 talvikisoissa, ja se samalla oli myös kisojen menestynein maa yhdistetyssä.

## Mitalistit

## Lähteet
Yhdistetty talviolympialaisissa 1998

**Vuoden 1998** Naganon talviolympialaisissa yhdistetyn kilpailuohjelmassa oli kaksi kilpailutapahtumaa. Menestynein maa olympialaisten yhdistetyn kilpailuissa oli Norja, joka voitti molemmat jaossa olleet kultamitalit.

## Mitalistit

## Lähteet
Yhdistetty talviolympialaisissa 1992

**Vuoden 1992** Albertvillen talviolympialaisissa yhdistetyn kilpailuohjelmassa oli kaksi kilpailutapahtumaa, yksilökilpailu ja joukkuekilpailu. Kilpailujen hiihto-osuudet pidettiin Les Saisies ja mäkiosuudet Courchevelissa. Les Saisies on lomakeskus, joka sijaitsee Savoien departementissa 1 650 metrin korkeudessa, noin 30 kilometrin päässä kisojen pääpaikasta Albertvillestä. Courchevel on kylä Savoiessa, Ranskan alpeilla.

Isäntämaa Ranska sai yksilökilpailussa kaksoisvoiton. Kyseessä oli samalla maan ensimmäiset yhdistetyn olympiamitalit. Joukkuekilpailun voitti Japani.

## Mitalistit

## Lähteet
Yhdistetty talviolympialaisissa 1988

**Calgaryn vuoden 1988 talviolympialaisissa** yhdistetyn kilpailuohjelmassa oli ensimmäistä kertaa kaksi kilpailutapahtumaa, kun yksilökilpailun lisäksi ohjelmaan lisättiin joukkuekilpailu. Ensimmäisen joukkuekilpailun voitti Länsi-Saksa. Yksilökilpailun olympiakultaa voitti Sveitsin Hippolyt Kempf.

## Mitalistit

## Lähteet
Yhdistetty talviolympialaisissa 1984

**[[Yhdistetty|Yhdistetyn]]** kilpailuun vuoden 1984 talviolympialaisissa osallistui 28 kilpailijaa 11 maasta. Olympiakultaa voitti Norjan Tom Sandberg.

## Lopputulokset

## Lähteet
Yhdistetty talviolympialaisissa 1980

**[[Yhdistetty|Yhdistetyn]]** kilpailuun vuoden 1980 talviolympialaisissa osallistui 31 kilpailijaa 9 maasta. Olympiakultaa voitti Itä-Saksan Ulrich Wehling. Olympiakulta oli hänelle kolmas perättäinen.

## Lopputulokset

## Lähteet
Yhdistetty talviolympialaisissa 1976

**[[Yhdistetty|Yhdistetyn]]** kilpailuun vuoden 1976 talviolympialaisissa osallistui 34 kilpailijaa 14 maasta. Olympiakultaa voitti Itä-Saksan Ulrich Wehling. Olympiakulta oli hänelle toinen perättäinen.

## Lopputulokset

## Lähteet
Dubain lentokenttä

**Dubain lentokenttä** on dokumenttisarja, jossa seurataan Dubain kansainvälisen lentokentän henkilökunnan arkea. Dubain lentokenttää on levitetty yli 170 alueelle ja yli 45 eri kielellä. Ohjelman on tilannut National Geographic Channel ja sen on tuottanut Arrow Media.

Ohjelmassa päästään tutustumaan Dubain lentokentän lennonjohtoon, tullivirkailijoihin, huoltohenkilöstöön, asiakaspalvelijoihin, lentoemäntiin ja mekaanikkoihin.

Ensimmäinen kausi kuvattiin 2012–2013 välisenä aikana. Ensimmäinen jakso lähetettiin 5. syyskuuta 2013.

## Jaksot
### Ensimmäinen tuotantokausi

### Toinen tuotantokausi

## Lähteet
Siegfried Wentz

**Siegfried Wentz** (s. 7. maaliskuuta 1960 Röthenbach) on saksalainen entinen kymmenottelija. Hän edusti urallaan Länsi-Saksaa.

Wentz voitti kymmenottelussa olympiapronssia Los Angelesissa vuonna 1984, MM-hopeaa Roomassa 1987 ja pronssia neljä vuotta aiemmin Helsingin MM-kisoissa. Lisäksi hänellä on kultamitali vuoden 1987 universiadeista. 

Wentzin henkilökohtainen ennätys ottelussa on 8762 pistettä vuodelta 1983.

## Muuta
Urheilu-uransa jälkeen Wentz on työskennellyt lääkärinä.

## Lähteet
Nikolai Gusakov

**Nikolai Nikolajevitš Gusakov** (Никола́й Николаевич Гусако́в; 14. toukokuuta 1934 – 14. joulukuuta 1991) oli neuvostoliittolainen yhdistetyn hiihtäjä.

Gusakov voitti olympiapronssia vuoden 1960 talviolympialaisissa. Hänestä tuli Neuvostoliiton ensimmäinen yhdistetyn olympiamitalisti.

Gusakov harjoitteli puna-armeijan alaisuudessa, ensin Moskovassa ja myöhemmin Leningradissa.

## Lähteet
Jean-Yves Cuendet

**Jean-Yves Cuendet** (s. 20. helmikuuta 1970) on sveitsiläinen yhdistetyn hiihtäjä, joka kilpaili kansainvälisellä tasolla 1990-luvulla. Hän on kaksinkertainen joukkuekilpailun arvokisamitalisti.

Cuendet kuului Sveitsin joukkueeseen, joka saavutti joukkuekilpailussa pronssia Lillehammerin olympialaisissa 1994 sekä Thunder Bayn MM-kilpailuissa 1995.

## Lähteet
Luettelo Ruotsin kuningattarista

Tämä artikkeli on **luettelo Ruotsin kuningattarista**.  

Ruotsin kuningattarista useimmat ovat olleet hallitsevan kuninkaan puolisoita. Kristiina oli hallitseva kuningatar vuosina 1632-1654. Ulriika Eleonoora oli hallitseva kuningatar vuosina 1718-1720 ja sen jälkeen kuningatar hallitsevan kuninkaan puolisona vuoteen 1741.

Jako hallitsijasukuihin menee hallitsevan puolison syntyperän mukaan. Luettelossa eivät ole mukana valtionhoitajien puolisot, jos valtionhoitajasta ei myöhemmin tullut kuningasta.

## Eerik Voittoisan suku

## Stenkilin suku

## Sverkerin ja Eerikin suvut

## Bjälbo-suku

## Kalmarin unionin aika

## Vaasa-suku

## Pfalzin suku

## Holstein-Gottorpin suku

## Bernadotte-suku

## Katso myös
* Luettelo Ruotsin hallitsijoista (kuninkaat ja hallitsevat kuningattaret)

## Lähteet

## Aiheesta muualla
* 
*
Ugolino di Nerio

**Ugolino di Nerio** (n. 1295–1339/49) oli bysanttilaisella tyylillä maalannut sienalainen maalari. Hän on mahdollisesti ollut aikansa johtavan sienalaisen taiteilijan Duccio di Buoninsegnan oppilas. Giorgio Vasarin taiteilijaelämäkertojen mukaan hän oleskeli Sienassa ainakin vuosina 1317–1327. Hänet mainitaan nimellä **Ugolino Sanesi**. Ugolino maalasi ainakin kaksi alttarimaalausta: Firenzen Santa Crocen kirkon polyptyykki (moniosainen maalaus) on ainoa, jossa tiedetään olevan Ugolinon signeeraus. Sen keskiosa on hävinnyt ja sen sivupaneeleja löytyy Lontoon ja Berliinin museoista.

Sinebrychoffin taidemuseon *Johannes Kastaja* -teos on sivupaneeli, joka on alun perin kuulunut ns. *ancona*-alttariin. Teoksen muut osat ovat eri paikoissa. Mutta kokonainen Ugolino di Nerion maalaama ancona-alttari, jossa Johannes Kastaja on alttarin keskikuvan, Neitsyt Marian ja Jeesus-lapsen vierellä, kuuluu Clevelandin taidemuseon kokoelmiin. Muut ancora-alttarin pyhimykset ovat Pyhä Fransiskus, Pyhä Pietari, Pyhä Paavali ja Maria Magdalena.

Sienalaiset taiteilijoiden töissä kullattu tausta on yleinen ja he käyttivät temperatekniikkaa puulle. Johannes Kastaja-teoksessa pyhimyskehässä on painettuja hopea- ja kultakaiverruksia muistuttavia nelilehti- ja akanthuslehtikuvioita. Johannes Kastaja esitettiin kamelinkaravaihokkaaseen pukeutuneena erämaaprofeettana, hänen lanteillaan on nahkavyö ja hänen kädessään on ristipäinen paimensauva. Maalauksen Johannes Kastajalla on yllään oliivinvihreän sävyinen kamelinkarvaihokas. Johanneksen punainen olalta laskeutuva viitta symboloi ensimmäisen marttyyrin verentodistusta. Viitassa on kellertävä silkkivuori ja musta koristekirjailu. Kädessä Johannes Kastajalla on  ristipäinen paimensauva. Johannekseln askeettisten kasvojen vihreä pohjaväri kuultaa läpi. Otsan, kapea nenän ja hoikkiensormien katsotataan todistavat Ugolinon yhteyksistä bysanttilaiseen ikonografiaan.

Eliel Aspelin-Haapkylä osti maalauksen Venetsiasta 150 000 liiralla vuonna 1898. Aspelin-Haapkylä oli mielestään ostanut sienalaisen mestarin teoksen. Osvald Sirén attribuoi teoksen Ugolino da Sienalle, jonka oikea nimi oli Ugolino di Nerio.Teos muistuttaa Puolassa Poznanin Kansallismuseossa olevaa Ugolino di Nerion *Johannes Kastaja*-teosta, niin että tekijän täytyy kummassakin maalauksessa olla sama.

## Lähteet

## Aiheesta muualla
Tropiini

**Tropiini** (C8H15NO) on tropaanijohdannaisiin kuuluva orgaaninen yhdiste. Sitä esiintyy useissa kasveissa osana tropaanialkaloideja.

## Ominaisuudet
Huoneenlämpötilassa tropaani on värittömiä hygroskooppisia kiteitä. Yhdiste liukenee erittäin hyvin veteen, etanoliin, dietyylieetteriin ja kloroformiin. Tropiinin hydroksyyliryhmä on renkaassa aksiaalisessa asemassa ja sen epimeeri, jossa hydroksyyliryhmä on ekvatoriaalisessa asemassa kutsutaan pseudotropiiniksi. Tropiini on emäksistä.

Tropiinia esiintyy eräissä alkaloideissa ja lääkeaineissa. Esimerkiksi hyoskyamiini ja skopolamiini ovat tropiinin ja tropiinihapon estereitä ja homatropiini on tropiinin ja mantelihapon esteri. Tropiiniesteraasi hajottaa atropiinin tropiiniksi ja tropaanihapoksi ja tropiinidehydrogenaasi katalysoi tropiinin reversiibeliä hapetusta tropinoniksi.

## Valmistus
Tropiinia voidaan valmistaa pelkistämällä tropanonia vedyttämällä. Katalyyttinä käytetään Raney-nikkeliä ja lisäksi muodostuu myös pseudotropiinia. Toinen tapa on lähteä butaanidiaalista, metyyliamiinista ja asetonidikarboksyylihaposta tai asetonidikarboksylaattiestereistä. Nämä reagoivat Mannich-reaktiolla ja muodostuva tropinonidikarboksyylihappo hajoaa kuumennettaessa tropiiniksi.
:

## Lähteet

## Aiheesta muualla
*Kyoto Encyclopedia of Genes and Genomes (KEGG): Tropine 
*ChemBlink: Tropine
Yhdistetty talviolympialaisissa 1968

**[[Yhdistetty|Yhdistetyn]]** kilpailuun vuoden 1968 talviolympialaisissa osallistui 41 kilpailijaa 13 maasta. Ensimmäistä kertaa pohjoismaalaisia ei ollut kolmen parhaan joukossa. Olympiakultaa saavutti Länsi-Saksan Franz Keller, hopeaa Sveitsin Alois Kälin ja pronssia Itä-Saksan Andreas Kunz. Lajia hallinneiden pohjoismaalaisten kannalta kilpailu sujui heikosti, paras norjalainen oli vasta sijalla 21 ja paras suomalainen sijalla 30.

## Lopputulokset

## Lähteet
Jääkiekon alle 18-vuotiaiden maailmanmestaruuskilpailut 2017

**Jääkiekon alle 18-vuotiaiden maailmanmestaruuskilpailut 2017** pelattiin Slovakiassa 13.–23. huhtikuuta 2017. Kyseessä olivat järjestyksessä 19:nnet jääkiekon alle 18-vuotiaiden maailmanmestaruuskilpailut.

Turnauksen voitti Yhdysvallat kaatamalla loppuottelussa Suomen lukemin 4–2. Venäjä voitti pronssiottelussa Ruotsin 3–0.

## Otteluareenat

## Joukkueet

;A-lohko
* 
* 
* 
* 
* 

;B-lohko
* 
* 
* 
* 
* 

## Alkulohkot

### Lohko A


**Pisteet peleistä**
3p = Voitot varsinaisella peliajalla, kolme pistettä
2p = Voitot varsinaisen peliajan jälkeen, kaksi pistettä
1p = Tappiot varsinaisen peliajan jälkeen, yksi piste
0p = Tappiot varsinaisella peliajalla, ei pisteitä


Ottelujen alkamisajat paikallisia aikoja. (UTC+2)

### Lohko B


**Pisteet peleistä**
3p = Voitot varsinaisella peliajalla, kolme pistettä
2p = Voitot varsinaisen peliajan jälkeen, kaksi pistettä
1p = Tappiot varsinaisen peliajan jälkeen, yksi piste
0p = Tappiot varsinaisella peliajalla, ei pisteitä


Ottelujen alkamisajat paikallisia aikoja. (UTC+2)

## Putoamissarja

## Pudotuspelit

### Puolivälierät

### Välierät

### Pronssiottelu

### Loppuottelu

## Loppusijoitukset

**Pääsarjan turnaus**  
 Turnaus järjestettiin 13.–23.4.2017.

**[[Jääkiekon alle 18-vuotiaiden 1. divisioonan maailmanmestaruuskilpailut 2017|1. divisioona]]**  **A-lohko** 
 Turnaus järjestettiin 7.–13.4.2017.
**B-lohko** 
Turnaus järjestettiin 15.–21.4.2017.

**[[Jääkiekon alle 18-vuotiaiden 2. divisioonan maailmanmestaruuskilpailut 2017|2. divisioona]]**  **A-lohko** 
 Turnaus järjestettiin 2.–8.4.2017.
**B-lohko** 
 Turnaus järjestettiin 13.–19.3.2017.

**[[Jääkiekon alle 18-vuotiaiden 3. divisioonan maailmanmestaruuskilpailut 2017|3. divisioona]]**  **A-lohko** 
 Turnaus järjestettiin 21.–27.3.2017.
**B-lohko** 
 Turnaus järjestettiin 17.–19.3.2017.

## Tilastot
### Pistepörssi

### Maalivahdit

### Palkinnot
**Paras pelaaja**
* Hyökkääjä:  Kristian Vesalainen

**Tähtikentällinen**
* Maalivahti:  Dylan St. Cyr
* Puolustajat:  Miro Heiskanen,  Maxwell Gidon
* Hyökkääjät:  Kristian Vesalainen,  Sean Dhooghe,  Ivan Tšehovitš

**IIHF:n valitsemat parhaat pelaajat**
* Maalivahti:  Maksim Žukov
* Puolustaja:  Miro Heiskanen
* Hyökkääjä:  Kristian Vesalainen

## Lähteet
* IIHF, Competition Schedule (.pdf) 
* IIHF, Tournament Progress (.pdf) 

### Viitteet

## Aiheesta muualla
* Kisojen virallinen sivusto  
* IIHF.com
Ilja Kotikallio

**Ilja Kotikallio** (alk. **Sinda**; 31. heinäkuuta 1894 Suistamo – 26. toukokuuta 1961 Lapua) oli Laatokan Karjalasta kotoisin ollut pelimanni ja tarinankertoja, joka tunnetaan erityisesti harmonikansoittajana.

## Elämä ja musiikki
Suistamon pitäjän Ihatsun kylässä syntyneen Kotikallion instrumentti oli venäläistyylinen yksirivinen haitarimalli, josta Suistamon seudulla käytettiin nimitystä ”karmuuli” tai ”karmuuni”. Lisäksi hän soitti myös huuliharppua. Jatkosodan jälkeen Kotikallio perheineen päätyi evakoksi Lapualle, jossa Suomalaisen Kirjallisuuden Seuran tutkijat myöhemmin tallensivat hänen kertomuksiaan 25 tunnin pituisille ääninauhoille. Vuonna 1958 Kotikallion tapaan Suistamosta kotoisin ollut Iivo Pehkoranta äänitti hänen soittoaan yli tunnin verran. Nauha löydettiin vuonna 2012 ja kolme vuotta myöhemmin Kansanmusiikki-instituutti julkaisi siitä koostetun CD-levyn. Harmonikan- ja huuliharpunsoiton lisäksi albumilla kuullaan Kotikallion laulua sekä hänen kertomia tarinoitaan.

Talollinen Ilja Sinda syntyi maanviljelijäperheeseen 1894 ja kuoli Lapualla vuonna 1961. Hän vaihtoi Sinda-sukunimen kodin lähellä olleen veneenlaskupaikan nimen mukaisesti Kotikallioksi. Sinda vaihtoi sukunimensä vuonna 1930, jolloin hän meni naimisiin Nasti Feodorintytär Pumpun kanssa. Ilja Kotikalliolla oli kuusi sisarusta, Iivan, Matrona, Stepan,
Vasili, Jelena ja Aleksandra. Kotitilaa pitämään jäänyt vanhin veli Ivan Sinda vaihtoi myös nimensä; hänestä tuli Juho Aaltoranta.

Kotikallion soittoa vaikeutti työtapaturma, jonka vuoksi hänen oikeassa kädessään ei ollut kuin kaksi kokonaista sormea. Kotikallio esitti muun muassa karjalaista tanssimusiikkia, kuten ripaskaa, ristikontraa ja maanitusta. Hänen soitossaan on myös vaikutteita ruotsalaisesta pelimannimusiikista, joka saapui Suistamoon 1920-luvulla Suojärven radan valmistumisen myötä. Kotikalliosta puolestaan on ottanut vaikutteita karjalaista kansanmusiikkia ja -tanssia yhdistävä duo Puhti. Kotikallio ei milloinkaan kotiutunut uudelle asuinseudulleen Etelä-Pohjanmaalle, vaan teki lopulta itsemurhan 67-vuotiaana.

## Diskografia
**Karmuuni lauloi* (2015)

## Lähteet
Gustaf Lundberg

**Gustaf Lundberg** (17. elokuuta 1695 Tukholma – 18. maaliskuuta 1786) oli yksi Ruotsin kaikkein tuotteliaimpia ja taloudellisesti menestyneimpiä taiteilijoita. On arvioitu, että hän maalasi Pariisissa lähes koko Versailles’n kuninkaallisen hovin, ja Ruotsissa lähes 300 perhettä. 

Lundberg tunnetaan parhaiten pastellimaalaajana, mutta hän maalasi 60-vuotisen uransa alussa öljyllä kankaalle. Hän jatkoi Rosalba Carrieran pastellimaalaustyyliä.  Hän vaikutti pitkään ruotsalaiseen muotokuvataiteeseen. Lundbergin teoksia löytyy runsaasti Ruotsin kansallismuseosta, Drottningholmin linnasta ja Gripsholmin linnasta sekä monista yksityiskokoelmista.

## Elämäkerta

### Opiskeluaika 1712–1719
Gustaf Lundberg meni David von Krafftin luo oppiin 17-vuotiaana 1712, mutta lähti jo 1717 opettajansa neuvosta Pariisiin jatkamaan opintojaan. 



Pariisissa hän oli Hyacinthe Rigaud’n, Nicolas de Largillièren ja historiamaalari Jean François de Troyn oppilaana.

Käännekohta Lundbergin taiteessa tapahtui vuonna 1721, kun hän pääsi venetsialaisen pastellitaiteilija Rosalba Carrieran oppiin. Carriera toi pastellimmalauksen Ranskaan ja Lundberg oli hänen ainoa oppilas sinä vuonna, kun hän oleskeli Pariisissa. Kun Carriera lähti Pariisista 1722, Lundbergistä tuli yksi johtavista muotokuvataiteilijoista Pariisissa ja piti asemansa kahdenkymmenen vuoden ajan. Tämän ansiosta hän sai suuren määrän tilauksia kuningassuvulta, hovilta ja Pariisin seurapiirin johtavilta henkilöiltä.

Carl Gustaf Tessinin avulla hänet valittiin vuonna 1741 jäseneksi Ranskan taideakatemiaan. 

### Ruotsissa, 1745
Kun Lundberg palasi Ruotsiin vuonna 1745, hän oli kansainvälisesti tunnustettu taiteilija ja tuli heti suosituksi. Hänen myötään rokokoon pastellitaide löi läpi Ruotsissa. Lundbergista tuli kuningashuoneen, aateliston ja ylemmän porvariston suosituin muotokuvataiteilija kolmeksikymmeneksi vuodeksi ja hänen ateljeensa oli ylimystön kohtauspaikka.

Carl Gustaf Tessinin kautta Lundberg pääsi kruununprinssi Aadolf Fredrikin ja Loviisa Ulriikan hoviin, minkä myötä syntyi monia muotokuvia (kolme alla galleriassa). Lundberg nimitettiin 1750 hovi-intendentiksi toimien hovin virallisena muotokuvataiteilijana. Seuraavat kolmekymmentä vuotta olivat Lundbergille hyvin tuotteliasta aikaa, jolloin hän maalasi lähes 300 ruotsalaissuvun jäsenen muotokuvaa.

## Painetut lähteet
* Oscar Levertin; *Gustaf Lundberg – tutkimuksen* (Valo kustantajat, 1902)
* Ansio Laine ja Carolina Ruskea; *Gustaf Lundberg 1695-1786* national museum, 2006)
* Boo von Malmborg; *ruotsin Muotokuvia* (Allhems Förlag ja national museum, 1978)
* Sixten Strömbom; *Indeksi englanti muotokuvia* national museum, 1939)
* Lothar Brieger; *Das Pastelli*. (Verlag für Kunstwissenschaft, Berliinissä 1922.)
* Gunnar W. Lundberg; *Gustav Lundberg, artikkeli* (Svenskt Biografiskt Lexikon, 1984)
* Sigrid Leijonhufvud; *Noin [[Carl Gustaf Tessin]].* (Norstedts 1917)

## Lähteet

## Aiheesta muualla
Lukeva munkki

**Lukeva munkki** on Rembrandtin vuonna 1661 valmistama öljymaalaus. Teos on Suomen Kansallisgallerian kokoelmassa Sinebrychoffin taidemuseossa.

Maalauksessa valkopartainen kapusiinimunkki lukee lehtistä, jota hän pitelee kädessään lähellä silmiään. Munkin oikea kyynärpää nojaa tuolin käsinojaan. Maalauksessa korostuu vaikutelma, että munkki on keskittynyt lukemiseen. Henkilön tausta, hänen pukunsa ja kasvot on maalattu tummin sävyin. Maalauksen ainoa valonsäde lankeaa ylhäältä ja osuu lehden sivulle valaisten samalla munkin kasvoja.

Maalaus ei ole muotokuva, vaan kasvotutkielma, tronie. Se on tutkielma hartauden harjoituksesta tai valosta. Teoksen on tulkittu esittävän Pyhää Franciscusta.

*Lukevan munkin* vaiheet tunnetaan 1700-luvulta alkaen. Silloin ranskalaisen kreivin kokoelmiin kuulunut teos myytiin huutokaupassa, ja teos siirtyi Skotlantiin. Suomalainen taiteenkeräilijä, kosmopoliitti ja kamariherra Hjalmar Linder osti maalauksen Lontoosta 14&nbsp;000 punnalla, eli 1&nbsp;200&nbsp;000 silloisella Suomen markalla. Suomen Taideyhdistykselle Linder lahjoitti teoksen vuonna 1920.

Maalaus kuuluu Rembrandtin myöhäistuotantoon. Vaikka hänen elämänsä loppuvaiheita leimasivat suuret menetykset, hän oli taiteilijana kypsimmillään. *Lukeva munkki* kuuluu noin 16 teoksen sarjaan, jossa Rembrandt maalasi uskonnollisia hahmoja puolivartalokuvina. Siihen kuuluu myös kaksi muuta puolivartalokuvaa miehistä munkin asussa. Niistä toinen, *Fransiskaanimunkki* on Lontoon National Galleryssa. Toinen nimeltä *Titus munkkina* on Amsterdamin Rijksmuseumissa. Siinä fransiskaanimunkin asuun on puettu Rembrandtin poika.

Tutkijat ovat kyseenalaistaneet monia Rembrandtin lopputuotannon teoksiksi esitettyjen maalausten attribuutioita. Myös Alankomaiden rahoittama RRP-projektin (Rembrandt Research Project) kanta on vaihdellut *Lukevan munkin* suhteen. *Lukeva munkki* on osallistunut viime vuosikymmeninä useisiin näyttelyihin muun muassa Australiassa, Kiotossa, Washingtonissa ja Los Angelesissa. 

## Samasta aiheesta

Tiedosto:Rembrandt, A Franciscan Friar, 1659, National Gallery, London.jpg|Rembrandt, *Fransiskaanimunkki*, 1659.
Tiedosto:Rembrandt van Rijn - Rembrandts zoon Titus in monniksdracht (Rijksmuseum Amsterdam).jpg|Rembrandt, *Titus munkkina*, 1660.


## Lähteet

## Aiheesta muualla
* Virolainen, Antti: Suomen ainoa Rembrandt on mittaamattoman arvokas. *Ilta-Sanomat* 2.3.2020.
Youth and Young Manhood

**Youth and Young Manhood** on yhdysvaltalaisen rockyhtye Kings of Leonin debyyttialbumi, joka julkaistiin vuonna 2003. Nimi albumiin on otettu Moosesksen sukupuusta. Albumi sai hyvän vastaanoton kriitikoilta ja kaikki albumin neljä singleä sijoittuivat Britannian singlelistalle. Albumi myi moninkertaista platinaa Australiassa ja Britanniassa.

## Kappaleet

## Kokoonpano
* Caleb Followill – laulu, kitara
* Matthew Followill – soolokitara, piano kappaleessa "Talihina Sky"
* Jared Followill – basso, piano kappaleessa "Trani"
* Nathan Followill – rummut, lyömäsoittimet, laulu

## Arvostelut
* Metacritic: 79/100
* Allmusic: 
* Desibeli.net: 
* Entertainment Weekly: B+
* Pitchfork Media: 4.2/10
* Rolling Stone: 
* Soundi: 

## Lähteet
Tervasuo

**Tervasuo** on Nokian 21. kaupunginosa. Tervasuolla on koulu, päiväkoti, kaksi leikkikenttää, urheilukenttä ja lenkkipolku. Tervasuolla asuu noin 700 ihmistä. Tervasuon pinta-ala on 0,86&nbsp;km².

## Tervasuon koulu

Tervasuon koulu on osa kaksiosaista Koskenmäki-Tervasuon alakoulua, jossa Tervasuon käyntiosoitteessa on 1. ja 2. luokat. Tervasuolta mennään kolmannelle vuosiluokalle Koskenmäen kouluun. Tervasuon koulu aloitti toimintansa vuonna 2006. Tervasuon koulun rakennuksessa toimii myös päiväkoti.

## Etymologia
Tervasuo sai nimensä alueella olevasta soisesta maastosta.

## Lähteet
Jäämeri (täsmennyssivu)

**Jäämeri** voi tarkoittaa ainakin seuraavia:

*Pohjoinen jäämeri, merialue pohjoisilla napaseuduilla
*Eteläinen jäämeri, merialue Etelämantereen ympärillä
**[[Jäämeri (maalaus)|Jäämeri]]*, Caspar David Friedrichin maalaus
**[[Jäämeri (albumi)|Jäämeri]]*, Radiopuhelimet-yhtyeen albumi
* M/S Jäämeri, Petsamon yhteysliikenteessä 1930-luvulla käytetty rahti- ja matkustajalaiva

**Sukunimenä:**
*Kim Jäämeri (s. 1964), suomalainen kenraali

## Katso myös
*Merijää
Soundmix Studio

**Soundmix Studio** on Oulussa sijaitseva musiikkistudio, joka perustettiin vuonna 1980. Se on Pohjois-Suomen suurin ammattimaiseen äänittämiseen erikoistunut studio. Sen äänitystilojen, jotka  käsittävät suuren soittotilan ja tarkkaamon, koko on noin 120 neliömetriä. Studiopäällikkönä toimii Mika Pohjola.

Soundmix keskittää toimintansa pääasiassa rockmusiikin tuottamiseen. Studiolla ovat äänittäneet muun muassa Aknestik, Terveet Kädet, Kauko Röyhkä, Zero Nine, Radiopuhelimet ja Catamenia.

## Lähteet